text: Fanø har den bedste natur i Danmark
  19 januar 2017 kl. 13.18
  Når det kommer til god natur, så topper Fanø, og Sønderborg ligger i bund i Syd- og Sønderjylland. Det viser et nyt landsdækkende indeks over kommuners naturkapital. 
  Hvis man vil opleve virkelig god natur, skal man tage til Fanø. Øen ligger absolut i top, når det gælder naturoplevelser, som ikke forstyres af trafikerede veje og landbrugsarealer.
  Det viser en helt ny oversigt over landets kommuners såkaldte naturkapital. 
  Her topper skove, enge og moser, hvorimod trafikerede veje, asfalt og landbrugsjord giver minus på indeks-kontoen.
  Fanø har ifølge naturindekset landets bedste natur og scorer 80 point ud af 100 mulige. 
  I Syd- og Sønderjylland ligger Sønderborg og Haderslev i bund på en 88. og 85. plads hver med et indeks på 15, når det kommer til god natur.
  Naturindekset er helt nye beregninger, som viser kvaliteten af den danske natur fordelt på kommuner, hvor de 98 kommuners score afhænger af både, hvor meget natur, der er i kommunen, og hvor høj værdi, naturen har.
  Forskere fra DCE, Aarhus Universitet står bag indekset, som også benytter sig af beregninger fra det nationale biodiversitetskort miljoegris.mim.dk.
  Nr. Kommune Point
      
      
            1. Fanø80 
            28.Fredericia29 
            30.Varde29 
            35.Billund26 
            36. Horsens26 
            38.Vejle26 
            53.Tønder22 
            64. Hedensted18 
            70.Esbjerg17 
            72. Kolding17 
            77. Aabenraa17 
            84. Vejen16 
            85.Haderslev15 
            88. Sønderborg15
  
  
  